**Piegādes LĪGUMS**

Daugavpilī, 2015.gada 16.jūnijā

**Daugavpils pilsētas pašvaldības iestāde „Komunālās saimniecības pārvalde”**, reģ.Nr.90009547852, juridiskā adrese: Saules iela 5A, Daugavpils (turpmāk – Pasūtītājs), vadītāja vietnieka **Vadima Semoņenko** personā, kurš rīkojas pamatojoties uz iestādes Nolikuma 13.punkta un 15.1.apakšpunkta pamata, no vienas puses un,

 **SIA “SDK”**, reģ.Nr.40003352064, juridiskā adrese: Brīvības gatve 357, Rīga, (turpmāk – Piegādātājs), valdes locekļa **Jāņa Kivlinieka** personā, kurš rīkojas saskaņā ar Statūtiem, no otras puses, abi kopā saukti „Puses”, pamatojoties uz Daugavpils pilsētas domes iepirkumu komisijas 2015.gada 15.jūnija lēmumu iepirkumā „Kvadricikla piegāde Daugavpils pilsētas pašvaldības iestādei “Komunālās saimniecības pārvalde””, iepirkuma identifikācijas Nr.DPD 2015/42, noslēdz šādu līgumu, (turpmāk – Līgums):

**I. Līguma priekšmets un īpašuma tiesības**

1. Piegādātājs piegādā un pārdod, bet Pasūtītājs pērk un pieņem **vienu** **jaunu kvadriciklu – marka: CAN-AM, modelis: Outlander MAX 650** (turpmāk – Kvadricikls), kas noteikts pretendenta iepirkumam iesniegtajā tehniskajā piedāvājumā, kas ir līguma neatņemama sastāvdaļa (Pielikums).
2. Piegādātājs piegādā Kvadriciklu pēc adreses: **Saules iela 5a, Daugavpils**.
3. Kvadricikla piegādes un reģistrācijas termiņš uz Pasūtītāja vārda – ne vēlāk kā **1 (viena) mēneša** laikā no līguma spēkā stāšanās dienas.

**II. Līguma summa un samaksas kārtība**

1. Līguma summa par Līgumā noteikto Kvadriciklu tiek noteikta **EUR 10 578,51 (desmit tūkstoši pieci simti septiņdesmit astoņi *euro* un 51 centrs)** apmērā bez PVN, PVN 21 % sastāda EUR 2221,49 (divi tūkstoši divi simti divdesmit viens *euro* un 49 centi), kopā ar PVN **EUR 12 800,00** (divpadsmit tūkstoši astoņi simti *euro* un 00 centi). Līguma summā ir iekļautas visas izmaksas, kas saistītas ar Kvadricikla piegādi un reģistrāciju uz Pasūtītāja vārda.
2. Līguma 4.punktā noteikto Līguma summu Pasūtītājs samaksā Piegādātājam **10 (desmit) dienu** laikā, skaitot no dienas, kad Puses ir parakstījušas Līguma 8.punktā noteikto Kvadricikla pieņemšanas – nodošanas aktu.
3. Pasūtītājs Līgumā noteikto maksājumu par Kvadriciklu un tā piegādi veic ar pārskaitījumu uz Piegādātāja norādīto bankas norēķinu kontu.
4. Līgumā noteiktais Pasūtītāja maksājums ir uzskatāms par izpildītu dienā, kad maksājums ir saņemts Piegādātāja norādītajā bankas norēķinu kontā. Strīdus gadījumā Līgumā noteiktais Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
5. Īpašuma tiesības uz Kvadriciklu pāriet Pasūtītājam ar brīdi, kad Puses parakstījušas nodošanas – pieņemšanas aktu, kurš tiek parakstīts pēc Kvadricikla piegādes ar nosacījumu, ka Kvadricikls ir reģistrēta CSDD uz Pasūtītāja vārda. Nodošanas – pieņemšanas aktā ir jānorāda Kvadricikla komplektācija, visi Pasūtītājam nododamie Kvadricikla dokumentu nosaukumi, Kvadricikla pieņemšanas laikā konstatētie defekti, ja tādi tiek konstatēti, kā arī termiņš un kārtība, kādā Piegādātājam jālikvidē konstatētie defekti.
6. Visas ar Kvadricikla nodošanu saistītās tehniskās un juridiskās darbības līdz Kvadricikla nodošanas dienai veic Piegādātājs, sedzot visus ar to saistītos izdevumus.
7. Kvadricikla īpašuma tiesības, nejaušas iznīcināšanas draudi un paaugstinātas bīstamības avota īpašnieka atbildība pāriet Pasūtītājam brīdī, kad Pasūtītājs paraksta Kvadricikla pieņemšanas – nodošanas aktu.

**III. Garantijas**

1. Piegādātājs garantē, ka piegādātais Kvadricikls atbilst Kvadricikla ražotāja noteiktajiem tehniskajiem standartiem, Līguma un tā pielikumu nosacījumiem un visiem Latvijas Republikas spēkā esošo normatīvo aktu noteikumiem, kas attiecas uz Kvadriciklu.
2. Piegādātājs garantē, ka Kvadricikls ir sertificēts Eiropas Savienībā, iepriekš nelietots, tajā nav iebūvēta iepriekš lietota vai atjaunota komponente.
3. Piegādātājs, atbilstoši ražotāja nosacījumiem, nodrošina Kvadricikla **3 (trīs) gadu** garantiju. Garantijas termiņš sāk tecēt no dienas, kad Puses ir parakstījušas Kvadricikla pieņemšanas-nodošanas aktu.
4. Ja garantijas termiņa laikā Kvadricikla ražotāja vainas dēļ rodas bojājums, kura novēršanai nepieciešamais laiks pārsniedz tekošo darba dienu, Piegādātājam uz remonta laiku jānodrošina Pasūtītājam iespēja bez maksas lietot attiecīgās klases līdzvērtīgu Kvadriciklu.

**IV. Pasūtītāja tiesības un pienākumi**

1. Pasūtītājam ir šādas tiesības:
	1. Iegūt Kvadriciklu savā īpašumā un valdījumā pēc nodošanas – pieņemšanas akta parakstīšanas;
	2. Saņemt Kvadricikla apkopi un remontu Latvijas Republikas teritorijā saskaņā ar Līguma un ražotāja noteikumiem;
	3. Saņemt no Piegādātāja līgumsodu par piegādes kavējumu Līgumā noteiktajos termiņos;
	4. Pieņemot Kvadriciklu no Piegādātāja:
		1. pārbaudīt Kvadricikla atbilstību visām tehniskajā piedāvājumā minētajām prasībām;
		2. pārbaudīt Kvadricikla dokumentācijas pilnīgumu un derīgumu, ražotāja un Piegādātāja garantijas nosacījumus;
		3. norādīt konstatētos trūkumus pieņemšanas – nodošanas aktā un pieprasīt Piegādātājam tos novērst;
		4. saņemt Kvadricikla tehnisko dokumentāciju un citu ar Kvadriciklu saistīto dokumentāciju – reģistrācijas apliecību, servisa grāmatiņu, garantijas noteikumus latviešu valodā;
		5. pieaicināt speciālistus un ekspertus Kvadricikla apskatei, tehniskā stāvokļa novērtēšanai, kā arī lūgt un saņemt ekspertu atzinumus par Kvadricikla tehnisko stāvokli un iesniegt šos atzinumus Piegādātājam.
2. Pasūtītājam ir šādi pienākumi:
	* 1. Līgumā noteiktajā termiņā un apmērā samaksāt Piegādātājam par piegādāto Kvadriciklu;
		2. Pieņemt no Piegādātāja saskaņā ar Līguma noteikumiem piegādāto Kvadriciklu;
		3. Lietot Kvadriciklu atbilstoši tehniskajā dokumentācijā noteiktajiem mērķiem, ievērojot ražotāja un Piegādātāja prasības attiecībā uz Kvadricikla tehnisko apkopi, darbību un lietošanu;
		4. 5 dienu laikā informēt Piegādātāju par būtiskiem notikumiem, kas varētu ietekmēt Līgumā noteikto Piegādātāja saistību izpildi un paziņot par veicamajiem pasākumiem un līdzekļiem šo saistību izpildes kontekstā.

**V. Piegādātāja tiesības un pienākumi**

1. Piegādātājam ir šādas tiesības:
	1. Saņemt no Pasūtītāja samaksu saskaņā ar Līguma noteikumiem;
	2. Saņemt no Pasūtītāja līgumsodu par samaksas kavējumu Līgumā noteiktajos termiņos.
2. Piegādātājam ir šādi pienākumi:
	1. Nodrošināt Latvijas Republikas normatīvajos aktos noteiktajā kārtībā reģistrēta Kvadricikla nodošanu Pasūtītajam ne vēlāk kā **1 (viena) mēneša** laikā no šī līguma parakstīšanas dienas;
	2. Nodot Pasūtītājam Kvadriciklu Līguma 2.punktā noteiktajā vietā un noformēt Kvadricikla nodošanas – pieņemšanas aktu;
	3. Garantijas laikā bez atlīdzības novērst Kvadricikla defektus un bojājumus, kas atklājušies to ekspluatācijas laikā un kas nav apdrošināšanas gadījums un/vai ir garantijas noteikumu neievērošanas sekas;
	4. Nodrošināt iespēju veikt kvadricikla garantijas apkopi un remontu Latvijas Republikas teritorijā.

**VI. Līgumslēdzēju pušu atbildība**

1. Ja Kvadricikla piegāde aizkavējas Piegādātāja vainas dēļ, tas Pasūtītājam maksā līgumsodu 0,2 % apmērā no Līguma kopējās summas par katru nokavēto dienu, bet ne vairāk kā 10% no kopējās līguma summas.
2. Ja norēķini netiek veikti Līgumā norādītajā termiņā, Pasūtītājs maksā Piegādātājam līgumsodu 0,2% apmērā no kavētā maksājuma summas par katru nokavēto dienu, bet ne vairāk kā 10% no kopējās līguma summas.

**VII. Nepārvarama vara**

1. Neviena no Pusēm nav atbildīga par otrai Pusei nodarīto zaudējumu, ja to ir izraisījis streiks, stihiska nelaime, katastrofa, epidēmija, blokāde, militāra rakstura darbības vai citi apstākļi, kas traucē šī Līguma pildīšanu un kas nav radušies Pušu tiešas vai netiešas darbības vai bezdarbības rezultātā un ko Puses nevarēja paredzēt Līguma slēgšanas brīdī.
2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama Līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

**VIII. Līguma grozīšanas kārtība un kārtība, kādā pieļaujama atkāpšanās no līguma**

1. Līgums stājas spēkā ar brīdi, kad to parakstījušas abas Puses un ir spēkā līdz abpusējai Pušu saistību pilnīgai izpildei.
2. Jebkuri grozījumi, kas nav uzskatāmi par būtiskiem saskaņā ar Publisko iepirkuma likuma 671.pantu, Līgumā izdarāmi, Pusēm rakstveidā vienojoties un noslēdzot attiecīgu rakstveida vienošanos, kas ir neatņemama šī Līguma sastāvdaļa. Būtiski Līguma grozījumi nav pieļaujami.
3. Pasūtītājs ir tiesīgs vienpusējā kārtā izbeigt Līgumu, rakstiski paziņojot par to Piegādātājam un neatlīdzinot zaudējumus, ja Piegādātājs nokavējis Kvadricikla piegādi vairāk kā 30 (trīsdesmit) kalendārās dienas no Līguma 3.punktā noteiktā Preču piegādes termiņa.
4. Piegādātājs ir tiesīgs vienpusējā kārtā izbeigt Līgumu, rakstiski paziņojot par to Pasūtītājam, ja Pasūtītājs vairāk kā 30 (trīsdesmit) kalendārās dienas ir nokavējis Līguma 5.punktā noteikto samaksas termiņu.
5. Līguma darbība beidzas, ja:
	1. izpildītas tajā noteiktās saistības;
	2. Līgums tiek izbeigts pirms termiņa Līgumā noteiktajos gadījumos.

**IX. Strīdu izskatīšanas kārtība**

1. Pušu nesaskaņas un strīdus, kas saistītas ar Līguma saistību izpildi, Puses risina sarunu ceļā. Sarunu ceļā panākto vienošanos noformē rakstiski un Puses to paraksta.
2. Ja Puses nevar vienoties, strīdu nodod izskatīšanai tiesā saskaņā ar Latvijas Republikā spēkā esošajiem normatīvajiem aktiem.

**X. Pušu paziņojumi un kontaktpersonas**

1. Visus ar Līgumu saistītos Pušu savstarpējos paziņojumus Puses noformē rakstiski un nosūta uz Līgumā norādīto adresi vai citu adresi, ko viena Puse ir paziņojusi otrai Pusei. Ārkārtējos gadījumos paziņojumus var nosūtīt arī pa faksu vai e-pastu. Strīdu gadījumā jebkura sarakste tiks uzskatīta par rakstveida pierādījumu.
2. Puses apņemas nekavējoties paziņot viena otrai par Pušu reģistrēto un pasta adrešu vai citu rekvizītu maiņu.
3. Visi Pušu savstarpējie paziņojumi stājas spēkā tad, kad otra Puse ir saņēmusi attiecīgu vēstuli, kas nosūtīta pa pastu, faksu vai ar e-pastu. Pušu pārstāvji ir atbildīgi par Līguma izpildes uzraudzīšanu, tai skaitā, par Preču nodošanas-pieņemšanas akta noformēšanu, iesniegšanu un parakstīšanu atbilstoši Līguma prasībām, savlaicīgu apmaksas dokumentu iesniegšanu un pieņemšanu, apstiprināšanu un nodošanu apmaksai.
4. Pasūtītāja pārstāvis:

Vārds, uzvārds: **Teodors Binders**,

Amats: tehniskais direktors,

Adrese: Saules iela 5A, Daugavpils,

Tālrunis: 65476320

Mobilais tālrunis: 20014919

Fakss: 654-76318

E-pasts: teodors.binders@daugavpils.lv.

Piegādātāja pārstāvis:

Vārds, uzvārds: **Jānis Kivlinieks**

Amats: valdes loceklis

Tālrunis: 67520275

Mobilais tālrunis: 29235215

Fakss: 67520275

E-pasts: sdk@sdk.lv.

**XI. Noslēguma jautājumi**

1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.
2. Pasūtītājs nav atbildīgs par zaudējumiem, kas var rasties (radušies) trešajām personām Piegādātāja vainas dēļ Kvadricikla piegādes laikā.
3. Nevienai no Pusēm bez rakstiskas saskaņošanas ar otru Pusi nav tiesības nodot trešajai personai Līgumā noteiktās saistības.
4. Gadījumos, kas nav paredzēti Līgumā, Puses rīkojas saskaņā ar spēkā esošajiem Latvijas Republikas normatīvajiem aktiem.
5. Katra Puse pilnīgi un bez ierunām ir atbildīga par visu otrai Pusei iesniedzamo dokumentu, apmaksas dokumentu un citu materiālu vai informācijas pareizību un patiesumu. Pusei jāatlīdzina otrai Pusei nodarītie zaudējumi, kas radušies pirmās Puses apzināti nepatiesas sniegtas informācijas vai apzinātas patiesās informācijas slēpšanas gadījumā.
6. Līgums ir saistošs Pušu saistību pārņēmējiem.
7. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
8. Līgums uzrakstīts uz 5 (piecām) numurētām lapām un parakstīts 2 (divos) identiskos eksemplāros latviešu valodā, kuriem ir vienāds juridisks spēks un no kuriem viens glabājas pie Pasūtītāja, otrs – pie Piegādātāja.

Pielikumā: Tehniskais piedāvājums uz 2 lp.

**XII. Pušu rekvizīti**

|  |  |
| --- | --- |
| **Pasūtītājs:****Daugavpils pilsētas pašvaldības iestāde****“Komunālās saimniecības pārvalde”**reģ.Nr.90009547852Saules iela 5A, Daugavpils, LV – 5401Vadītāja vietnieks V.Semoņenko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Piegādātājs:****SIA „SDK”**reģ.Nr.40003352064Brīvības gatve 357, Rīga, LV-1024A/S SWEDBANK, kods:HABALV22 Nor.konts: LV71HABA 0551016054858Valdes loceklis J.Kivlinieks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Pielikums
2016.gada 16.jūnija Piegādes līgumam

**TEHNISKAIS PIEDĀVĀJUMS**

|  |  |
| --- | --- |
| **Pasūtītājs:**Vadītāja vietnieks V.Semoņenko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Piegādātājs:**Valdes loceklis J.Kivlinieks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |